Adobha (distrikt)

Adobha er det nordvestligste av 16 distrikter (sub-regioner) i regionen Semenawi Keyih Bahri (Den nordre Rødehav-regionen) nord i Eritrea. Distriktet er utskilt fra Karora-distriktet, og rommer de seks lokal-administrative områdene, Ararb, Ilababu, Hager, Adobha-N'us, Gheremie og Reba'aday. Administrasjonssenter er Eitaro. 

Det sparsomt befolkede distriktet hadde i 2019 og 2022 oppgitt 12 000 innbyggere (15 000 i 2012), hvorav de fleste tilhørte de etniske gruppene Hedareb (Bejafolket) og Tigre. De fleste driver med nomadisk kveghold, noen få med åkerbruk. Distriktet er i et fjellområde med fjellplatåene Rora-Habab, Nakfa og Ayget, og tørrsletter langs grensen mot Sudan. Navnet kommer av Adoha, «kvegfienden», og viser til de vanskelige beiteforholdene her.

Distriktet er det med størst utstrekning i regionen, fra administrasjonssenteret Eitaro (Drit) er det 112 km til de lokal-administrative områdene Ararb og Hager lengst vest og 75 km til den nærmeste byen Nakfa i sørøst. 

Etter årtusenskiftet har det skjedd en konsolidering av landsbyene i området med henblikk på å få nomader til å bli fastboende for å gjøre det lettere å nå innbyggerne med offentlige tjenester. Det ble etablert Helsesenter med fødeavdeling i Eitaro i 2011, tidligere hadde fødende vært nødt til å ta seg til Keren eller Nakfa i naboregionene for å føde. Til sammen er det bygd et helsesenter og tre klinikker etter selvstendigheten. Det er grunnskoler (småskole) i Adobha-N'us, Ararb, Ilababu og Kedhat, foruten junior-skole (storskole) Adobha-N'us. Nærmeste ungdomsskoletilbud er internatskole i Nakfa. Det er boret ti brønner i distriktet for i sikre drikkevann, i tillegg til at to vannstasjoner ble etablert i Ilababu i 2010. 

Referanser 

Kilder
Awate.com: Martyr Statistics

Kategori:Eritreas distrikter
Kategori:Semenawi Keyih Bahri